tomron87/hebrew-wikipedia-sentences-corpus huggingface dataset:
בעוד היחידה מתארגנת לביצוע פשיטה על מחנה הפליטים שבקרבת הבסיס, כנגד ארגוני המחבלים, אוסף רפא את חפציו ובסיוע תמר עומד לצאת מהמחנה.
הצופים בסרט משתכנעים כי רפא בחר להשאיר מאחריו את הפתגם שהיה הכי מזוהה איתו ועם החברים בטירונות: "אחד בשביל כולם - כולם בשביל אחד", להניח לנאמנויות הישנות ליחידה ולרעיו לנשק ולפרסם את האמת.
אולם כאשר יותם חולף בנסיעה על פני רפא, הוא רואה שרפא מתעכב ליד עמדת המשרפה הבוערת.
מסתבר שאין בכוונת רפא להוציא את האמת לאור, אלא לשרוף את הראיות המעידות על הרצח ולהישאר, למעשה, "אחד משלנו".
נעימת שיר הנושא של הסרט, מה אתה בכלל יודע על אהבה, מופיעה מספר פעמים לאורך הסרט; ובסוף הסרט, ברולר של הקרדיטים, מתנגן השיר בביצועו של גידי גוב.
השיר נכתב על ידי אהוד מנור והולחן על ידי אילן וירצברג, שגם יצר את המוזיקה לכל הסרט.
את הסרט אחד משלנו הקדימה הצגה באותו שם, שאותה כתב בני ברבש וביים איציק ויינגרטן.
ההצגה הועלתה בתיאטרון בית ליסין החל מינואר 1988 (כמעט שנתיים לפני הסרט).
במרץ 1989 החל הבמאי אורי ברבש לצלם את הסרט על פי תסריטו של אחיו בני, וב־6 באוקטובר 1989 הוצג הסרט בהצגת בכורה.
כמו כן, בשנת 2010 עלתה ההצגה בביצועם של תלמדי שנה ג' של סל"ה - הסטודיו לאמנויות התיאטרון מיסודו של יורם לוינשטיין.
בשנת 2011 עלתה ההצגה בבית הספר לאומנויות הבמה בית צבי בבימוי עמית גזית בהשתתפות תלמדי שנה ג'.
תיאטרון באר שבע העלה את ההצגה "אחד משלנו" ב-2 בדצמבר 2021.
הפרק "אחת משלנו" של הסדרה "מ.ק.
22" מ-2004 הוא פרודיה על הסרט, ודליה שימקו מתארחת בפרק זה בתפקיד עצמה.
שחקן תפקיד אלון אבוטבול יותם שרון אלכסנדר רפא דליה שימקו תמר דן תורן אמיר שאול מזרחי מפקד המחלקה ("המלאך הלבן") אלון נוימן נחשון עפר שיקרצי ארז רובי פורת שובל ליזה ארנון צדוק קרני (מפקד הבסיס) אלי יצפאן דדה
אחדים באו במרוצה הוא סרט דרמה משנת 1958, שהופק באולפני מטרו גולדווין מאייר.
את הסרט ביים וינסנט מינלי והפיק סול סיגל, הסרט מבוסס על רומן מאת ג'יימס ג'ונס הנושא אותו שם ומספר על קורותיו של חייל משוחרר ממלחמת העולם השנייה החוזר לעיירת הולדתו לאחר 16 שנות היעדרות, לאחר שהתנסה לפני המלחמה בקריירה כסופר.
זאת היא הפעם השנייה בה משחק סינטרה בסרט המבוסס על רומן של ג'ונס, הראשון היה "מעתה ועד עולם", בו זכה בפרס אוסקר לשחקן המשנה הטוב ביותר.
הסרט זכה להצלחה קופתית מרשימה והגיע למקום העשירי ברשימת שוברי הקופות של שנת 1958.
בשנת 1946, מתעורר החייל דייב הירש (פרנק סינטרה) עם הנגאובר על ספסל האוטובוס בעיר הולדתו, פרקמן, אינדיאנה, בחברתה של ג'יני מורהאד (שירלי מקליין).
למרבה אכזבתה של ג'יני, נרשם דייב למלון בגפו.
דייב שהיה סופר לפני המלחמה, נעדר מהעיירה במשך שש עשרה שנה, אך דייב מזוהה בידי התושבים המספרים לאחיו הגדול, פרנק (ארתור קנדי), בעל חנות תכשיטים מצליחה, כי הוא שב לעיירה.
חשדן עקב חזרתו של דייב ללא הודעה מוקדמת, פרנק מבקר אותו.
עדיין ממורמר מכך שלא הבינו אותו בילדותו, דייב מסרב להצעתו של פרנק, לעבור לגור עם משפחתו, אך משיב בחיוב להצעתו של פרנק לסעוד עימם בארוחת הערב.
דייב אז פונה והלך לבר המקומי, שם הוא פוגש את המהמר במה דילרט (דין מרטין) המציג את עצמו ומזמין את דייב להצטרף למשחק פוקר באותו הערב.
באותו אחר הצהריים, ניגש דייב לחנות התכשיטים, שם הוא פוגש את מזכירתו המצודדת של פרנק, אידית ברקלי (ננסי גטס).
באותו הערב בביתו של פרנק, אגנס, אשתו של פרנק, מביעה את חוסר חיבתה לדייב, שבתורו, מביע את חיבתו לאחייניתו בת השבע עשרה.
כאשר אגנס מודיעה כי הם יסעדו את ארוחת הערב בקאנטרי קלאב בחברתו של פרופסור רוברט פרנץ' ובתו גוון, המלמדת כתיבה יצירתית בקולג' המקומי ומעריצה את יצירתו של דייב, דייב מסתייג מכך.
כאשר מגיעים הפרופסור וגוון, נרגע דייב לאחר שיחתו עם הפרופסור ומתחיל מיד להמשך לבתו גוון, המסודרת והמושכת.
במועדון אשר בקאנטרי קלאב, רוקד דייב עם גוון, אך היא הופכת מוטרדת מהפתיחות הפיזית שלו.
מאוחר יותר, כאשר גוון מסיעה את דייב חזרה לחדרו במלון, היא מתעלמת מניסיונותיו לפלרטט עימה ומנסה לפתח עמו שיחה על כתיבתו.
מיואש מתגובתה הקרירה של גוון, דייב מבטיח לה במעורפל, להראות לה סיפור בלתי גמור שהוא עובד עליו ומשם הם הולכים לבר המקומי.
בבר, דייב פוגש את ג'יני הנמצאת בחברתו של חברה הקנאי לשעבר.
ביריון מהעיר שיקגו, ריימונד לנצ'אק (סטיבן פק).
לאחר שהוא מסכים לפגוש את ג'יני מאוחר יותר, דייב מצטרף למשחק קלפים עם ידידו במה, המופרע מאוחר יותר בידי פשיטה של המשטרה.
מחוץ לבר, ג'יני מבטיחה לדייב כי היא בכנות מעוניינת בו, הזוג הפוסע נופל למארב אותו הטמין ריימונד הכועס, שתוקף את דייב.
ריימונד ודייב נעצרים בידי המשטרה.
לאחר שדייב משוחרר מהמעצר, הוא מקבל את הצעתו של במה לעבור להתגורר עמו.
למחרת בבוקר פרנק מייסר את דייב על המריבה ועל קשריו עם ג'יני, אך מודה כי הוא זה ששילם את הערבות לדייב.
מאוחר יותר דייב לווה מבמה את מכוניתו כדי להביא לגוון את הסיפור הבלתי גמור, אותו הבטיח לה ערב קודם.
גוון, מודה כי קראה על מעצרו של דייב, ולפתע שואלת אותו, למה הוא מתעניין שוב בכתיבה.
דייב מודה כי ההתעניינות שלה היא זו שגרמה לו לחזור לכתיבה, אך כאשר הוא מכריז כי הוא עלול להתאהב בגוון ומנסה לנשקה, היא דוחה אותו.
גוון אז קוראת את הסיפור של דייב ומשבחת את הכנות שבו, ומתעקשת כי עם כמה שינויים קלים היא תוכל למסור לפרסום במגזין.
דייב המופתע מסכים לשינויים ואז שב ומנסה להפנות את הפגישה לכיוון רומנטי, גוון נכנעת לבסוף לנשיקה מלאת תשוקה, אך עוצרת מבעדם ומבקשת ממנו לעזוב.
באותו הערב, כאשר אגנס שוב פונה לפרנק בקשר להתנהגותו של דייב, פרנק יוצא אל חנות התכשיטים, שם הוא מופתע למצוא את אידית, המזכירה, עובדת עד מאוחר.
פרנק אז מבקש מאידית להצטרף אליו לנסיעה, ולאחר שהם מגיעים לנקודת מפגש לנאהבים, אידית מודה בפניו כי היא נמשכת אליו מזה זמן רב.
מבלי ידיעתו של פרנק, במכונית לידם יושבת בתו עם חברה, שנדהמת לראות מבעד לחלון את אביה מנשק את אידית.
כמה ימים לאחר מכן, דייב מבקר את גוון ודורש לדעת למה היא לא יצרה עמו קשר בימים האחרונים, גוון מצידה מתוודה בפניו כי מרגישה חוסר נוחות מהאינטנסיביות של דייב.
כאשר דייב מאשים את גוון כי היא פוחדת, היא ממשיכה בכך שהם צריכים ללמוד להכיר אחד את השני.
דייב בתעוזה מנסה להציע לה נישואים, אך גוון קוטעת אותו בכך שהיא מסרבת להיות כמו אחת הבנות אותן הוא פוגש בבר.
לאחר שחזר לידידו במה, דייב מסכים לצאת עם ידידו הטוב למסע הימורים ומזמין את ג'יני להצטרף אליהם.
באותו לילה בבר, דייב מבטיח לג'יני במרירות, כי אין לו כל קשר רומנטי עם גוון, ואז הוא מופתע לראות את דאוון (בתו של פרנק) יושבת שיכורה עם אדם המבוגר ממנה בהרבה.
דאוון מתוודה כי היא ברחה מהבית, לאחר שהתפקחה מהאשליה המשפחתית שלה, אך דייב מפציר בה בעדינות כי תשוב לביתה.
ביום למחרת דייב ובמה ממשיכים לאינדיאנפוליס.
דייב מנסה כמה פעמים לטלפן לגוון, אך זו מסרבת לקבל את השיחה ממנו, עד שאביה מכריח אותה לענות לטלפון.
גוון מספרת לדייב, כי הסיפור שלו יתפרס במגזין ספרות מוערך ומודה כי היא מתגעגעת אליו.
מרוצה מדבריה, חוזר דייב אל משחק הקלפים.
כאחד המשתתפים מאשים את דייב ובמה כי הם קושרים קשר לרמות במשחק.
האדם המרוגז מעיף את כובע המזל של במה מעל ראשו, ומיד פורצת קטטה בין המשתתפים, ובמה נדקר בסכין בידי האיש שנמלט מהמקום.
מאוחר יותר בבית החולים, הרופא אומר לבמה, המחלים מפציעתו, כי הוא סובל מסכרת ומייעץ לו להפסיק לשתות ולשנות את אורח חייו.
בינתיים בפרקמן, ג'יני הולכת אל הקולג' לפגוש את גוון, מחוץ לכיתתה של גוון, ג'יני שומעת, בחוסר נוחות, את גוון מספרת לסטודנטים, כי אומן מוכשר אינו צריך להשפט בשל התנהגותו החברתית.
לאחר השעור ג'יני שואלת את גוון אם היא מתעדת להתחתן עם דייב, גוון המופתעת אינה בטוחה כיצד לענות.
כאשר ג'יני מספרת לה כי היא הייתה עם דייב בחלק ממסעו ולמרות כי היא מאוהבת בו, היא תוותר עליו למישהי שתהפוך אותו למאושר, גוון אז מצהירה בקרירות כי אין דבר בינה ובין דייב.
כאשר חוזר דייב אל העיירה, הוא פוגש את דאוון, אשר מספרת לו בשמחה, כי היא מצאה עבודה אצל מוציא לאור מניו יורק.
מאוחר יותר בחנות התכשיטים, גוער פרנק בדייב על הקטטה בה השתתף, אך דייב מעדיף לייעץ לפרנק לתת יותר תשומת לב לבתו.
כשהיא מלאה בקנאה, מצהירה אדית כי היא עוזבת את העיירה.
דייב מבקר בביתה של גוון, אך כשהוא מבין כי גוון נמנעת מלפגוש אותו, הוא עולה לחדר השינה שלה כדי למצוא אותה.
דייב אז דורש לדעת למה היא שינתה את דעתה, מאז שיחת הטלפון ביניהם.
היא עונה לו בכעס כי היא אינה אוהבת את אורח חייו ואת הידידים שלו.
מאוכזב מתגובתה, חוזר דייב אל במה, שם הוא מעליב את ג'יני שאחזה בהתלהבות את המגזין בו פורסם הסיפור שלו.
מאוחר יותר, מתנצל דייב בפני ג'יני ויושב וקורא לה את הסיפור מהמגזין, אך הוא הופך למתוסכל כאשר היא מודה כי אינה מבינה אותו, אך עדיין אוהבת אותו.
כאשר ג'יני מוסיפה כי היא גם אינה מבינה את דייב, אף בכל זאת אוהבת אותו, דייב מציע לה נישואים.
מיואש מתוכניתו של דייב, עוזב במה את הבית.
באותו הערב מציינת העיירה את שנת המאה להיווסדה, דייב וג'יני מתחתנים אצל השופט.
כאשר במה שומע כי ריימונד חזר אל העיירה ומאיים להרוג את דייב, הוא ממהר אל קהל החוגגים, כדי למצוא את חברו.
רודף אחרי דייב וג'יני, שאינם חושדים בדבר, דרך קהל ההמונים, יורה ריימונד בדייב ופוצע אותו, אך כאשר הוא מתכוון לירות בו שוב, ג'יני מגנה עליו בגופה ונהרגת.
יום למחרת דייב האבל וההרוס, במה גוון ואביה, משתתפים בהלווייתה של ג'יני.
שירלי מקליין - ג'יני מורהאד
דין מרטין - במה דילרט
מרתה הייר - גוון פרנץ'
האמונה בדת הבהאית מדגישה את האחדות של האלוהות, הדת והאנושות.
זהו מושג מרכזי סביבו נסובים כל שאר העקרונות הדתיים והחברתיים.
ההתייחסות של הדת למושג זה רחבה וכוללת את "אחדות האלוהות", "אחדות הדתות" ו"אחדות האנושות" (הכוללת אחדות עולמית, והצורך של כלל בני האדם להשיג אחדות בינם לבין עצמם).
האמונה הבהאית היא מונותאיסטית: ישנו רק אלוהים אחד.
האמונה באלוהים אחד, כוונתה שהעולם וכל היצורים והכוחות בתוכו נוצרו על ידי ישות אלוהית אחת.
האלוהים מעביר את מסריו לאנושות באמצעות מתווכים, שהם הנביאים והשליחים שהקימו דתות שונות מהתקופה הפרהיסטורית ועד היום.
שליחים אלו לאו דווקא מגלמים את מהותו של האלוהים, אלא מהווים את האמצעי באמצעותו האל הופך לנגיש לבני האדם.
מלבד זאת, כל אחד מהם מהווה דוגמה לשאר בני האדם והאופן בו עליהם לנהוג ולפעול.
למרות שישנן תפיסות שונות של טבע האל, ולמרות שכל אחד מתפלל אליו בשפה שונה וקורא לו בשם שונה (אללה או יהווה, אלוהים או ברהאמה), עדיין הכוונה היא לאותו אל ואותה ההוויה.
למעשה, ההבדל בתפיסת טבע האל בין התרבויות והדתות השונות, מקורו בצרכים המשתנים של החברות השונות ותלוי תקופה והקשרה החברתי.
אם כן, הבהאים רואים בדתות השונות הקיימות בעולם, כפרקים בהיסטוריה של אמונה אחת יחידה, אשר נחשפה באמצעות התגלותו המתמשכת והמתחדשת של אלוהים.
תהליך זה, בו ההתגלות של אלוהים סיפקה באופן רציף את ההדרכה הנחוצה עבור ההתפתחות החברתית והאבולוציונית של האנושות ידועה כ"התגלות מתמשכת".
נשאלת השאלה אם כן, כיצד ניתן להבין את ההבדלים, בפרט בנוגע לפרקטיקות חברתיות, בין הדתות הגדולות אשר נחשבות במהותן לדת אחת על פי האמונה הבהאית?
התשובה לכך, על פי האמונה הבהאית היא, שכל התגלות של האלוהים לחברה מסוימת, ניתן לראות כרופא מיומן, שלו התפיסה המלאה של טבעו של גוף האנושות, ומשכך הוא מסוגל לרשום את התרופה המתאימה לתחלואי העולם.
על פי דפוס זה של התגלות מתמשכת של האלוהים, נבואתו של בהאא אללה, מייסד הדת הבהאית, תופסת תפקיד ייחודי בכך שהיא מהווה את השיא של דתות העבר, על ידי קריאתה לכל דתות העולם לידי אחדות.
משנתו של בהאא אללה כוללת בתוכה גם קריאה ספציפית לאחדות עולמית, המבוססת על ההכרזה באחדות האנושות- קריאה שלא הייתה יכולה להיעשות טרם הגלובליזציה של העולם, בתקופתם של השליחים הקודמים.
אם כן, מכיוון שההתגלות האלוהית על פי האמונה הבהאית מתמשכת ומתחדשת, הבהאים אינם טוענים שההתגלות הבהאית היא השלב הסופי בהתגלותו של אלוהים בתהליך התפתחותו הרוחנית של האדם.
למעשה, כתביהם טוענים שלאחר 1000 שנה, יופיע ביטוי נוסף של אלוהים בצורת שליח, כחלק מקידום התרבות האנושית.
בהמשך לעקרון אחדות האלוהות על פי האמונה הבהאית, אחדות הדתות היא הוראת ליבה בדת הבהאית, הקובעת כי ישנה אחדות בסיסית ברבות מדתות העולם.
מהותו של עיקרון זה היא בכך שהתורה של הדתות הגדולות היא חלק מתוכנית אחת המכוונת על ידי אותו אלוהים, ומטרתה לחנך ולאחד את העולם כולו- בפועל, ישנה רק דת אחת אך היא נתגלתה על ידי אלוהים בתקופות שונות בהיסטוריה.
בהאא אללה, הצהיר כי הדתות מהוות "קרניים של אותו אור" והן למעשה שלבים שונים בהיסטוריה הנצחית, המהווים את ההתפתחות המתמדת של דת אחת ויחידה.
השוני בין הדתות נובע למעשה מהצרכים השונים שאפיינו את התקופות והמקומות השונים בהיסטוריה, ובשל כך חשיפתן על ידי נביאים/שליחים שונים.
הטענה המרכזית היא שכל ביטוי של האלוהים מביא מידה גדולה יותר של התגלות (או דת) לאנושות, יותר מזו שקדמה לה.
הדתות אשר נמנות עם עיקרון זה הן: סבאניזם, הינדואיזם, בודהיזם, זורואסטריזם, יהדות, נצרות, אסלאם, באביזם והדת הבהאית.
אם כן, לכל אחת מהדתות הנביא שלה, כאשר האמונה הבהאית היא האחרונה והמלאה ביותר.
האמונה של הדת הבהאית באחדות עקרונות היסוד של דתות אלו, מקשה על היכולת להסביר את השונות הרבה בין הדתות.
הבהאים טוענים כי האמיתות הרוחניות בהן מחזיקה כל דת, דומות.
למעשה, רק נדמה כי דתות אלו מצויות בקונפליקט, בשל חוקיהן החברתיים הנבדלים זה מזה, אך שוני זה נובע אך ורק משום הצרכים השונים שעלו במהלך ההיסטוריה, והצורך בקודים מוסריים וערכיים חדשים שתחתיהם יוכלו להתאחד חלקים גדולים יותר של בני אדם.
אם כן, קושי זה מתיישב על ידי הכללתן של הדתות תחת עקרון בהאי אחד: כל אחת מהן קיימת כדי להצהיר על אותה אמונה יחידה באלוהים; מטרותיהן והעקרונות הבסיסיים שלהן דומים; ספרי הקודש שלהן קשורים באופן טבעי; ורובן עזבו את ההתגלות הנבואית עם התגלותו של בהאא אללה.
למעשה, הבהאים מאמינים כי הפתרון לבעיות העולם המודרני טמון באחדות גלובלית המבוססת על ההכרה באמונה משותפת המגשימה את נבואותיהן של כל הדתות בעולם.
בהאא אללה טען כי: "המטרה הבסיסית המחיה את האמונה באל ובדתו היא אבטחת האינטרסים וקידום האחדות של המין האנושי, וטיפוח רוח האהבה והאחווה בין בני האדם".
בהאא אללה ראה את העולם כמדינה אחת, שכל בני האדם הם אזרחיה וכי בעתיד, האנושות כולה תהא משפחה אחת מאוחדת: "כדור-הארץ הוא אך מדינה אחת, והאנושות אזרחיה".
למעשה, משנתו של בהאא אללה שואפת לאחדות בין האנושות כולה ולא רק בתוך הקהילה הבהאית.
אמונה זו באה לידי ביטוי גם בחזון הבהאי של שלום עולמי ואחדות עולמית.
הבהאים מאמינים כי בני האדם הם בעלי אותו בסיס ואינם שונים זה מזה במהותם, אך דעה קדומה, בורות, חיפוש אחר כוח ואגואיזם, מנעו מאנשים רבים לקבל ולהכיר באחדות בסיסית זאת.
המטרה העיקרית של בהאא אללה הייתה לשנות את המצב הזה ולהביא לידי מודעות אוניברסלית באחדות האנושות.
כאשר המשפחה, השבט, העיר, המדינה והאומה מבטאים את ההתפתחות האנושית ביכולת לארגן את החברה בדרגות שונות של אחדות.
העיקרון של אחדות האנושות לא מרמז רק על מודעות אינדיבידואלית חדשה, אלא על ייסודה של האחדות במסגרת של אומות, ממשלות ולבסוף בציוויליזציה כלל-עולמית.
משכך, זה לא מספיק שהאנושות רק תכיר באחדותה בעוד בפועל תמשיך לחיות בעולם מפולג מלא בקונפליקטים, דעות קדומות ושנאה.
יש לבטא אחדות באמצעות מערכת חברתית אחידה ומאוחדת המבוססת על אותן עקרונות רוחניים.
בניית מערכת זו מבטאת את המטרה האלוהית בהתפתחות החברה האנושית.
על מנת להשיג אחדות זו, בהאא אללה הציע ליצור מוסדות חברתיים חדשים המבוססים על השתתפות והתייעצות.
מוסדות אלו ישרתו את המטרה העיקרית של ביטול הקונפליקטים הנוצרים מאינטרסים מנוגדים, ובכך יפחיתו את הפוטנציאל לחוסר אחדות בכל רמות החברה.
חזיון המוסדות החדשים כולל מספר גופים בינלאומיים, רבי עוצמה של שלטון עולמי: מחוקק עולמי עם ייצוג אותנטי ובעל סמכות, בית משפט בינלאומי בעל סמכות עליונה המחליט בכל מקרי המחלוקות בין האומות, וכוח משטרתי עולמי.
אם כן, על פי אמונתו של בהאא אללה האנושות היא שלם שלא ניתן לחלקו: "הפירות של עץ אחד, והעלים של ענף אחד".
הארץ היא המולדת היחידה ועל האנשים לפעול לטובת רווחת כל האנושות.
כך למעשה, אחדות האנושות תתקיים על ידי סובלנות ואימוץ של שפה עולמית, ויותר מכל על ידי איחוד של כל בני האדם תחת אמונה משותפת- דת ככוח מקשר שמאחד אנשים בעלי אמונות ומזגים שונים.
'שבעת הנרות של אחדות' תוארו על ידי עבד אל-בהאא, אחד ממנהיגי הדת, במכתבו לגברת ג.ה וייט של אדינבורג בתחילת המאה ה-20. במכתב זה ציין כי הדור הנוכחי ייחודי בכך שהתקשורת העולמית מתקדמת ומתפתחת ובהיווצרותה של תלות כלכלית ופוליטית בין כל חלקי העולם.
למעשה, הוא תיאר את המאה ה-20 כ-'מאה של אור' בה יבואו לידי ביטוי התפתחויות משמעותיות שיקדמו אחדות אנושית.
שכן, יבשות נותרו מחולקות, אף בתוך עצמן, ותחלופת מחשבות הייתה כמעט בלתי אפשרית.
עם זאת, בימינו, התרבו אמצעי התקשורת, וחמש היבשות של כדור הארץ התמזגו כמעט לאחת ....
באופן דומה כל בני משפחת האדם, אם עמים או ממשלות, ערים או כפרים, הפכו תלויים יותר ויותר."יש לציין כי הכוונה באחדות האנושות על פי האמונה הבהאית היא אחדות בגיוון ולאו דווקא אחידות.
לא מדובר בדיכוי של הבדלים כדי להגיע לאחדות, אלא הגברת מודעות וכבוד לערך הפנימי לתרבות הנפרדת של כל פרט.
כמו כן, לא הגיוון בין בני האדם הוא שייחשב כעילת הסכסוך, אלא הגישה שלנו כלפיו, חוסר הסובלנות שלנו וההחזקה בדעות קדומות.
עבד אל-בהאא אחד ממנהיגי הדת, השווה את האנושות לגן פרחים שיופיו נובע מעצם הגיוון בו בצבעים ובצורות: "העולם של האנושות הוא כמו גן ורדים, והגזעים, הלשונות והאנשים השונים מהווים פרחים מנוגדים.
המגוון של צבעים בגן הוורדים מוסיף לקסם והיופי שלו, ולמעשה המגוון שבו משפר אחדות".
אחד משלנו הוא ספר ילדים ונוער של ימימה אבידר-טשרנוביץ שיצא לראשונה ב-1947 בהוצאת נחום טברסקי עם איוריו של נחום גוטמן.
הספר זכה להצלחה רבה ויצא במהדורות נוספות בהוצאות לאור שונות עם מאיירים שונים.
ב-2014 ערכו בנותיה של ימימה, רמה זוטא ודנה אבידר את הספר תוך כדי שינויים קלים של מילים ומשפטים כדי להתאים את הכתוב לשפה המובנת של הילדים כיום.
הספר יצא עם איוריו המקוריים של נחום גוטמן.
ימימה טשרנוביץ כתבה בהקדמה כי הספר הוא המשך לספרה שמונה בעקבות אחד ובו ממשיך הילד חגי את הרפתקאותיו במקומות אחרים.
אם בספר הקודם ה"אחד" היה מרגל גרמני שנלחמו בו הרי ב"אחד משלנו" ה"אחד" הוא ילד יהודי ניצול שואה ומתבודד שחגי וחבורתו משתדלים לעזור לו כדי שיהיה "אחד משלנו".
בספר יש תיאורים של נופים ואתרים בארץ שאז היו לא כל כך נגישים.
הוריו של חגי שולחים אותו ל"כפר הזורעים" שם יבלה את חופשת הפסח אצל ידידיהם ובתם רוני.
הוריה של רוני מקבלים לאירוח בביתם את יוסי - נער ניצול שואה, שקט, מנוכר ומדוכא.
רוני לוקחת את חגי לסבא מנחם שהוא מומחה לטיפול בצמחים.
הם מספרים לו על יוסף והוא אומר להם שמניסיונו יש רק פרח אחד שיוכל לעזור לו וזה העדעד הפורח בסביבת סלע אשת לוט.
לשיחה מאזין יחיעם, נכדו של סבא מנחם וחייל משוחרר מהצבא הבריטי והוא מחליט לעזור להם במסע המסוכן בבחינת "רואה ואינו נראה".
לחבורה של חגי, רוני ויוסף מתווסף גם עוזי הלבקן.
לאחר שניסיונם לחדור לשדה תעופה (רמת דוד?) נכשל הם עולים על משאית תנובה שמביאה אותם לירושלים שם הם מתקבלים על ידי חבורת ילדים.
הם עוברים בנחל קדרון ובמכונית לוקחת אותם לעבר יריחו אך מתקלקלת באמצע הדרך והם נאלצים לרדת לוואדי (נחל פרת?) ועולים למנוחה במנזר מעל הנחל (מנזר סנט ג'ורג'?).
הם ממשיכים לערבות יריחו ומתארחים אצל בדואים.
לבסוף הם מגיעים למפעל האשלג בצפון ים המלח ומתקבלים בשמחה על ידי בני העובדים.
הם ממשיכים דרומה אך מותקפים על ידי שודדים ערביים.
חגי ויוסף נופלים בשבי אך משוחררים על ידי לוחמים בפיקודו של אביו של חגי.
הם מפנים את יוסף הקודח מחום וחגי מגיע עם חברים נוספים בסירה לסדום שם הוא מוצא את יחיעם המכוון אותו לפריחת העדעד התכול.
העדעד נקטף וכולם חוזרים בסירה למפעל הצפוני, יחיעם כותש את עלי העדעד ומפזר על מים אותם שותה יוסף.
כעבור חודשיים מבקר חגי שוב בכפר ולהפתעתו רואה את יוסי בעת משחק כדור עומד בשער נלהב ומשלהב את כל הילדים.
בנצרות, אחדות הקדושים (יוונית: ἁγίων κοινωνίαν, לטינית: communio sanctorum) היא הקשר הרוחני המחבר לגוף אחד את נשמות כל הנטבלים לכנסייה האחת האמיתית (החיים כמו גם המתים), בראשות ישו עצמו.
כל המצויים באחדות הקדושים חולקים יחד באוצרותיה העל-טבעיים של הכנסייה.
הגוף המיסטי של כלל המאמינים מחולק לשלוש קבוצות עיקריות, בייחוד בתפישתה של הכנסייה הקתולית.
הראשונה היא הכנסייה הלוחמת (Ecclesia militans), כל בני-התמותה המצויים בעולם הזה ונתונים במאבק נגד השטן והחטא במשך חייהם;
השנייה היא הכנסייה המכפרת (Ecclesia poenitens), נשמות המתים שמתמרקות מחטאיהן לאחר המוות – רעיון זה מבוטא בעיקר אצל הקתולים, במושג כור המצרף, אם כי גם הנצרות האורתודוקסית מאמינה ביכולתם של המתים לשפר את מצבם הרוחני לאחר המוות ובצורך להתפלל עבורם.
השלישית היא הכנסייה עטורת הניצחון (Ecclesia triumphans), המכילה את נשמות הנוצרים בגן העדן שגברו על פיתויי החטא בחייהם או התמרקו לאחר המוות.
תפילותיהם ותחינותיהם של אלו מסוגלות לעזור הן לנוצרים החיים והן לאלו המכפרים לאחר המוות בצבירת זכויות רוחניות.
מתוקף השותפות בין כלל המאמינים, הישגיהם של הצדיקים החיים אינם מוגבלים להם בלבד אלא נחלקים אף עם הנוצרים הממוצעים והחוטאים ומסייעים בעדם להתקדש.
בהצהרת האמונה שהתקבלה בוועידת טרנטו ב-1563 סוכם עיקרון זה במילים: "כל מעשה טוב וצודק שנעשה על ידי האחד שייך לכלל." החוטאים שותפים באשראי השמימי המתקבל על ידי קהל הקדושים.
לעומת זאת, הנטבלים הכופרים, הפלגנים והמומרים נכרתים מעל הכנסייה האמיתית כל עוד לא חזרו בהם ומאבדים את חלקם באוצרותיה, אם כי עודם מוזכרים בתפילות הכלל על מנת שישובו מדרכם.
הנצרות הפרוטסטנטית דוחה את האמונה ביכולתם של הקדושים המתים להתערב למען המתפלל ברקיע ובכך שהכנסייה צוברת אשראי רוחני הניתן לחלוקה.
עם זאת, גם בנצרות הפרוטסטנטית משומרת האמונה באחדות הקדושים כמאגדת את כל הנטבלים ומקיימת ביניהם קשר רוחני ההופכם לגוף אחד.
באמונה הנוצרית, אחדות הקדושים מהווה את המשכו היחיד של עם ישראל מן הברית הישנה כשהברית מתוך הקשר עם ישו ממלאת את הברית המגולמת בקיום התורה.
המושג "אחדות הקדושים" נטבע לראשונה ככל הנראה בסוף המאה הרביעית על ידי הקדוש ניקטס מרמסיאנה, שהיה בישוף רמסיאנה (עיר רומאית, כיום בתחומי סרביה), אולי כחלק ממאבק במינים הוויגילנטיים שגינו את התפילות שביקשו מן הקדושים לעתור בפני האל.
ניקטס הוסיף את המילים 'ובאחדות הקדושים' להצהרת האמונה שהוקראה בקהילתו, והצירוף עבר במהרה קנוניזציה.
הוא נכלל כבר בנוסח השליחים הקדום () והתקבל בכנסיות המזרח והמערב.
הרעיון של אחדות הקדושים מצוין רבות בנצרות, בין היתר בחגים כמו יום כל הקדושים ויום כל הנשמות.
אחד חלקי אחד (נכתב גם 1:1) הוא הרכב מוזיקלי ישראלי.
בהרכב חברים הסופר והמשורר ערן בר-גיל אשר כותב את מילות השירים והמוזיקאים בועז ריינשרייבר, גֶדי רונן ומור שטייגל אשר מלחינים ומבצעים את השירים.
ההרכב הוציא שלושה אלבומים כחלק מטרילוגיה ספרותית-מוזיקלית.
הגרעין הראשון להקמת ההרכב התרחש בעקבות מפגש בין המשורר ערן בר-גיל והמוזיקאי בועז ריינשרייבר.
ריינשרייבר התרשם משיריו של בר-גיל והציע להלחין אותם.
בהמשך צירף גם את חברו גדי רונן (שותפו ללהקת דבק) ואת מור שטייגל.
השלושה החלו לעבד את הטקסטים מתוך שיריו של בר-גיל.
הטקסטים לשירים המולחנים נלקחו מתוך שיריו של בר-גיל, כשלעיתים בתים ואף שורות ממספר שירים אוחדו לכדי שיר אחד מולחן.
בשלב זה כבר התגבש הרעיון כי האלבום יהיה הראשון מתוך טרילוגיה של אלבומים בעקבות יצירותיו של בר-גיל.
ההרכב החל לעבוד על האלבום באולפנם "אפס" במושב ניר צבי כשחברי ההרכב גם מנגנים במרבית הכלים (ריינשרייבר - גיטרות, רונן - פסנתר וקלידים, שטייגל - פסנתר).
להרכב צורף המתופף גיא יונה והבסיסט אייל גנור.
בר גיל עצמו השתתף במספר שירים בקטעי הקראה.
האלבום, אותו הפיקו ריינשרייבר ורונן, יצא בשנת 2006 על ידי התו השמיני.
יחד עם האלבום יצא גם ספרון שירים של בר-גיל אשר נקרא באותו השם.
בשנת 2008 יצא האלבום השני בטרילוגיה.
הפעם היה האלבום מבוסס על ספרו של בר-גיל "ברזל".
הספר מורכב מעשרה סיפורים קצרים וביניהם משולבים מחזורי שירה.
חלק מהטקסטים לשירי האלבום נוצרו לאחר עיבוד של הסיפורים הקצרים וחלקם נוצר מתוך השירים שבין סיפור לסיפור.
בדומה לאלבום הראשון, גם אלבום זה הוקלט באולפן בניר צבי ויצא בהפצת התו השמיני.
בתחילת 2012 יצא "אושר" האלבום המהווה את החלק השלישי והאחרון בטרילוגיה.
כשמו, התמה של האלבום היא האושר ומהותו.
לחברי ההרכב הקבועים הצטרף השחקן רמי הויברגר במספר קטעי הקראה.
הויברגר אף הצטרף אל ההרכב בהופעות בהן ביצע קטעי קריאה.
כמו כן הצטרף להרכב שלומי מנצור כנגן בס וגיטרות באלבום וכנגן בס קבוע בהופעות.
האלבום הוקלט באולפן "אפס" בניר צבי ויצא בהוצאה עצמית.
בשנת 2016 חזר ההרכב לפעול במסגרת הופעה לציון עשור לאלבום הראשון.
מאז הופיע ההרכב מספר פעמים נוספות.
אחדות היהודים העות'מאנים, או אגודת היהודים העות'מאנים בצפת הייתה אגודה שהוקמה בצפת בראשית שנת תרס"ט, 1909. נקראה בראשית דרכה "אחדות היהודים העות'מאנים בצפת שבגליל העליון בארץ ישראל" אך הייתה ידועה ואף ונקראה בעיתונות התקופה גם כ"אגודת היהודים העות'מאנים".
מטרתה של האגודה בצפת הייתה לשפר את התנאים הפיזיים והקלת תנאי החיים של בני העיר ושל הקהילה בצפת, ולהגן על זכויות האזרחים היהודים העות'מאנים.
לוועד האגודה נבחרו בבחירות דמוקרטיות וחשאיות שנים עשר נציגים ובראשם ר' נפתלי חנהל'ס, שהיה גם היוזם לייסודה.
האגודה הציבה לה כמה מטרות מעשיות שיביאו לשיפור תנאי החיים בצפת: תיקון בית המטבחיים וקביעת תקנה שתאפשר לעניי העיר לקנות במחיר מוזל בשר פעם בשבוע.
ייסוד בנק שיוכל לתת הלוואות לבעלי בתים לתיקון בתיהם, לייסד בית ממכר לפחמים במחירים זולים למען העניים, שיפוץ בית המרחץ, וייסוד בית מסחר לקמח וסולת שימכרו במחירים נמוכים לעניים.
באביב תרס"ט, הצליחה האגודה להכניס תאורה לחלק מרחובות הרובע היהודי במיוחד בסימטאות היותר חשוכות.
בפועל, הישגי האגודה היו מועטים והם לא הצליחו להוציא לפועל את כל מטרותיהם בשל המחלוקות בתוך הקהילות הרבות והתפזרות נבחריה.
ב-1910 נפתח סניף של בנק אנגלו-פלשתינה בצפת, שהפך למנוף שתרם לכלכלת העיר.
אחדות למען הצדק (All Star – Unity for Justice) הוא קליפ מוזיקה חסידית שיצא בשנת 2010 בהשתתפות כ-30 מוזיקאים יהודיים, במסגרת פרויקט מוזיקלי בשם THE UNITY PROJECT כחלק מקמפיין לקידום משפט הוגן ומימון הגנתו של שלום רובשקין, שיצא לחופשי בשנת 2018.
השיר הופץ על ידי Mostly Music ואדרת רקורדס, כאשר ההכנסות מרכישתו הוקדשו לקרן הקמפיין.
הפרויקט מנה 2 שירים, "אחדות" ו"ידיד נפש".
בינואר 2018 החלו צילומי הקליפ השלישי והאחרון של שיר האחדות בהשתתפותו של רובשקין ומוזיקאים שונים, אך הוא לא יצא לאור.
בין האמנים אשר השתתפו בפרויקט נמנים גדולי הזמר הבולטים ביותר בעולם הדתי והחרדי: אברהם פריד, מרדכי בן-דוד, יעקב שוואקי, גד אלבז, ליפא שמלצר, יוסי גרין, בני פרידמן, אוהד מושקוביץ, בערי וועבער ועוד.
שיר האחדות הפך ללהיט בתחנות הרדיו ובאתרים בקרב הציבור.
הקליפ לשיר זכה ללמעלה מ-1 מיליון צפיות באתר יוטיוב.
ידיד נפש הוא השיר השני בפרויקט שמבוצע על ידי בנצי מרכוס ודוד דקס, השיר לא זכה להצלחה משמעותית ביחס לקודמו.
הקליפים הופקו על ידי חברת "SparksNext" של הבמאי והמפיק דניאל פינקלמן (Daniel Finkelman).
הקליפ לשיר האחדות צולם במספר אולפנים ברחבי העולם.
אחד מאלף הוא ספר מדע בדיוני שנכתב על ידי הסופרת מיה קינן, הספר התפרסם תחילה בהמשכים במגזין החרדי קטיפה לבית המשתייך לעיתון יתד נאמן.
עלילת הספר מתחילה בשנת 2108, בעולם עתידני, מבוסס מחשוב ורובוטיקה.
התעופה נעשית באמצעות רחפות מהירות, והמגורים מתקיימים בצורה טכנולוגית מתקדמת בקומפלקסים אדירים או בנייה תת-קרקעית.
מזון טבעי מהונדס באופן אינטנסיבי ובכל זאת יקר באופן קיצוני, המאלץ את השכבות הנמוכות באוכלוסייה להשתמש בתחליפים ובעיקר ב'סינטייסטי', (ככל הנראה שם שניתן על בסיס סינתטי [סינתטי+טייסט-טעם באנגלית]) קוביות אפורות שעשויות בעיקר מפטריות דחוסות אליהן ניתן להוסיף חומרי טעם שונים כדי להגיע לטעם המאכל הרצוי.
אנרגיה מתקדמת המכונה 'אנקרוספקטים' שנמצאת בעיקר באדמות אוסטרליה שהתגלתה שנים קודם ומשמשת תחליף לחשמל.
שלושים שנה קודם לעלילת הספר אירעה 'מלחמת העולם השלישית' בה כבשה 'המעצמה האיראנית' מחצית מן העולם ואת דרום מדינת ישראל וירושלים בכללה.
במקביל, אוסטרליה הפכה למעצמה עולמית בשל ריבוי האנקרוספקטים שנמצאו בה, ובהמשך הפכה לפדרציית ענק אליה סופחה צפון ישראל.
בפדרציה נהוג שלטון של עשרים וחמש שנה למנהיג, ללא יכולת היבחרות בשנית.
היחסים בין הפדרציה האוסטרלית למעצמה האירנית, המהוות למעשה את מרבית העולם, מתוחים מאוד, וברור כי בעתיד תפרוץ מלחמת עולם רביעית.
בארצות הברית עלה נשיא שהכריז על עצמו כגלגול נשמתו של ישו, והנהיג בה נצרות פונדמנטליסטית, ראקציונית ורודפת את יתר הדתות, עד שבמהלך הספר מגורשים היהודים הדתיים מארצות הברית.
בצפון ישראל התקבל בשנת 2039 תיקון השולל זכות הצבעה ממי שאינו עובד ארבעים ושמונה שעות שבועיות מתוך מטרה למנוע זכות הצבעה למגזר החרדי.
כך, אף על פי שהמגזר מונה שישה מיליון אזרחים המהווים כרבע מכלל האוכלוסייה הוא מאבד עם הזמן כל יכולת השפעה במדינה ומצבו הולך ומתדרדר.
קופת צדקה המכונה 'הקופה' או 'קופת העיר' (ככל הנראה אמורה להוות ההמשך העתידני של 'קופת העיר בני ברק') הופכת מארגון צדקה לארגון רווחה ושתדלנות כללי, המתאמץ לסייע לבעיות המגזר.
בפרויקט חשאי הממומן על ידי משרד הביטחון מנסה ד"ר יוגב, ניצול מלחמת העולם השלישית שאף איבד בה את כל משפחתו, לפתח תרכיב שיהפוך אנשים לחכמים באופן קיצוני.
מטרתו של יוגב היא להבטיח את ניצחון על המעצמה האיראנית ולהציל את ההרוגים העתידיים.
יוגב מצליח בפיתוח אך במקביל מתברר כי מקבלי הזריקה ימותו לכל המאוחר בגילאי העשרים לחייהם.
יוגב מגלה כי הוא חולה סופני ואין ביכולתו להשלים את הפיתוח, ולכן מחליט להזריק לשישה תינוקות עזובים את התרופה מתוך תפיסה מוסרית כי עדיפים חיי המיליונים העתידים למות, ותקווה כי עד שיגיעו לגילאי העשרים יימצא פתרון לבעיה.
יוגב מיידע את הצמרת הביטחונית של מדינת ישראל בהחלטתו, וזוכה להסכמה שבשתיקה לאחר שהוא מבטיח ליטול על עצמו את כל האחריות.
יוגב מזריק לשישה יתומים את הזריקה, ביניהם התאומים צמח ועלעל גרינברג.
מיד לאחריה מפתחים התאומים תסמינים מוזרים ומאלצים את יוגב לפנות אותם לבית החולים תוך סיוע ממשלתי.
בבית החולים מועברים התאומים בדיקות, ומתברר מדוע קרו התסמינים - עקב קשר טלפתי בין מוחות התאומים.
יוגב מבין מדוע קרה הקשר הטלפתי, אך מתמוטט ממחלתו לפני שמספיק להסביר זאת.
רופא פיקח בעל מצפון מפותח בשם חלום בדיל חושד מיד בנעשה בשניים.
הרופא מקבל איומים, אך במקביל משוחד לנהל מתחם בו ייחקר פשר התיאום המוחי שמתגלה בין השניים.
בדיל מסכים מתוך מטרה לעקוב אחר הנעשה.
חצי שנה מאוחר יותר, לאחר שהוברר כי הקשר הטלפתי בין התאומים בעקבות התרופה הוא בר קיימא ולאחר שהם מחכימים בהתאם למצופה, מחליטה הצמרת המדינית לחסל את בדיל.
התינוקות שומעים את ההחלטה ומזהירים אותו, והוא נמלט בסיועו של מיליארדר שחצן בשם קוסטאס קראגוניס, יווני יהודי הנמצא בשלבי התקרבות לדת.
לפני בריחתו ממליץ בדיל לתינוקות להעמיד פני מפגרים על מנת שיימסרו להורים רגילים.
התינוקות ממלאים את הוראותיו ונמסרים לאימוץ.
צמח נמסר לידי זוג חרדי בשם חני ויצחק מינצברג, אשר לאחר מות התינוקת הראשונה שלהם אחת עשרה שנים קודם לכן שללו הרופאים את סיכוייהם לילדים נוספים.
חני ויצחק ביקשו לאמץ ילד, אלא שבהתאם לאווירה הכללית במדינה סירבו הרשויות לאפשר להם לאמץ בשל היותם חרדים, תוך תירוץ הסירוב בגובה ההכנסות שלהם.
בהמלצת סבו של יצחק, מנהיג הציבור החרדי, הגישו הזוג בקשה לאימוץ תינוקות בעלי פיגור.
הבקשה התקבלה והם קיבלו את צמח.
לאחר תקופה ארוכה של מקרים מוזרים מגלים יצחק וחני את חכמתו של צמח, ועוברים לגור ב'כיפת הקרח' באנטארקטיקה, המקום בו מיוצרים המאכלים הטבעיים, מתוך מטרה להגן עליו פיזית ורוחנית.
כשצמח נעשה בן ארבע הבידוד החברתי שלו בלתי נסבל, והזוג חוזר לארץ אך נתקל בקשיים רבים ובמיוחד ידיעה שהתפרסמה לפיה שינוי מוחו של צמח נעשה בעזרת השתלת מחשב בראשו.
הפרסום הרב שעושה הידיעה מביאה אותו לידיעת משפחתו המאמצת של עלעל, שגידלה אותו כל השנים בסתר בישראל.
הם מזמינים את צמח לבקר אצלו, אך במהלך הביקור נחטפים השניים בידיי כוחות הפדרציה של צפון ישראל, המבקשים לגייס אותם בשנית למטרה לשמה יועדו.
בתחילה הם נלקחים לישיבה פיקטיבית, כאשר השוהים האחרים בה הם למעשה רובוטים מתקדמים ביותר הזהים לבני אדם באופן מושלם ומפותחים על ידי התאגיד של קוסטאס קראגוניס.
בשלב זה נאמר להם כי הם נחטפו בידיי האיראנים וניצלו על ידיי כוחות הפדרציה, וכעת עליהם להסתתר עד יעבור זעם.
במקביל הולכים ומתבררים ההבדלים בין השניים, הנובעים בעיקר מן החינוך השונה שקיבלו.
צמח מהוסס, רגיש וטוב לב.
ההבדל מקשה בתחילה על ראשיי הפרויקט לגלות כי למעשה צמח חכם בהרבה מעלעל.
עם הזמן הילדים חושדים במהות המקום ומנסים לברוח, אז מתוודע אליהם ארז מנהל הפרויקט, מסביר להם עליו ועל טבעו ומפגיש אותם עם יתר הילדים.
צמח מגלה כי הוא יכול להתחבר טלפתית עם כל הילדים, ומהווה מעין המפקד שלהם שכלית.
צמח מתעקש על רצונו לברוח, בניגוד לעלעל שגאה להשתייך לפרויקט.
הילדים מחליטים לעזור לו כדי שלא יישאר ויהיה המוצלח שבהם.
הם ממליצים לו לברוח בלילה דרך פינוי האשפה.
במקביל פונה יצחק לקוסטאס קראגוניס, שהוא ידידו משכבר הימים בבקשת עזרה.
חלום בדיל מועסק בכל אותה העת אצל קוסטאס כמזכיר אישי בשם חזון זהבי, במה שנראה לו ככפייה וניצול של הכרת תודתו על הצלתו.
קוסטאס מטיל על בדיל לאתר את צמח.
בדיל יוצא ברחפת למקום החזקתם של הילדים בדיוק כשצמח נתפס בבריחתו בידי רובוט.
רחפת איראנית עוקבת אחר צמח ויורה בו, אך בדיל מצליח למלט אותו ולהביא אותו לבית החולים שם מצויים הוריו המאמצים אחר לידה נגד כל הסיכויים.
הרופאים חוששים כי הירי כלל חומר ביולוגי המצריך טיפול תרופתי שיפיג את השפעת האמהרה.
יצחק מורה להם לתת אותו.
למפרע מתברר כי הירייה כלל לא כללה חומר ביולוגי, אך צמח מאבד את יכולותיו המיוחדות.
בדיל מגלה כי קוסטאס קראגוניס הוריש לו את כל רכושו, וכי בכל הזמן הזה החשיב אותו לידידו הטוב ביותר.
באחרית הדבר סבתו המאמצת של צמח מנחמת אותו על איבוד כישוריו השכליים, ומחדירה בו את המסר המרכזי של הספר בהתבסס על המסופר בתלמוד בבלי על חנה, אמו של שמואל הנביא - עיקר המטרה בעולם היא המאמץ, ולא ההישגים או הכישורים השכליים.
צמח דוד גרינברג - הפרוטגניסט, יתום שקיבל את זריקת האמהרה וגדל אצל יצחק וחני מינצברג.
תאומו של עלעל (אך מוחו עובד מהר יותר מעלעל).
יצחק מינצברג - עובד 'הקופה' ובעלה של חני, אביו המאמץ של צמח, חבר של המיליארדר קוסטאס קראגוניס.
חני מינצברג - מפתחת אינטואיטיבית מוכשרת שעובדת בארגון חסד.
עלעל גרינברג - אחיו התאום של צמח, שקיבל גם הוא את זריקת האמהרה.
אופיו שונה בתכלית משל תאומו.
קוסטאס קראגוניס - מיליארד יווני יהודי גחמני המתקרב לדת בעזרתו של יצחק וחש ידידו הטוב.
חלום בדיל - רופא בעל מצפון שהתערב בעניין האמהרה והסתבך.
אדי רטרסוורד - רובוט מדגם "ספיינס" שנראה ומתנהג כבן אדם, ששייך לקראגוניס.
גיא יוגב - ממציא (מגלה) האמהרה, ניצול מלחמת העולם השלישית, חולה במחלה סופנית.
נתן ארליך - מנהל 'הקופה'.
הרב סעדון - 'גדול הדור', מנהיג הציבור החרדי וסבו של יצחק.
הספר 'אחד מאלף' היה פריצת דרך בספרות החרדית בהיותו ספר מדע בדיוני, אך יותר מכך בהיותו ספרות עתידנית.
בחברה שאחד מיסודותיה הוא האמונה בביאת המשיח בכל יום נמצא בספרות עתידנית טעם לפגם, מה גם שהעתיד אותו צפתה המחברת היה פסימי במיוחד למדינת ישראל בכלל ולחברה החרדית בפרט.
כשפורסם הספר בהמשכים ב'קטיפה לבית' התפרסמה בצמוד לו מדי שבוע הבהרה מאת המחברת כי 'סיפורים, גם אלו המתרחשים במקומות ובזמנים מרוחקים, לא נועדו אלא כדי לשמש כמסגרת ורקע להצגתן של דילמות...
הצגתו של הסיפור 'אחד מאלף' כמתרחש בשנת ה'תתס"ח לא נועדה אלא כדי למשוך את לב המעיין..
ואני, בתוך כלל ישראל, מאמינה באמונה שלמה בביאת המשיח ואף על פי שיתמהמה עם כל זה אחכה לו בכל יום שיבוא'.
בספר עצמו לא פרסמה קינן את ההבהרה, אך טענה בפתיחה כי היא אינה מחשיבה את הספר כמדע בדיוני או עתידני, אלא ספר 'המתקיים ביקום סיפורי המיוחד לו'.
הספר יצא בהוצאה מחודשת ב-2021 והוסיפו לו במהדורה זו עוד כ־100 עמודים.
אחד לאחד הוא האלבום העשירי של המוזיקאי והזמר הישראלי מתי כספי, שיצא בשנת 1988.
בשונה מהעושר המאפיין את העיבודים וההפקה של שאר אלבומיו, בחר כספי להתנסות באלבום זה ביצירת מוזיקה באמצעות כלי נגינה אחד והוא הפסנתר, בלא כל תוספות אחרות (למעט חריג אחד).
האלבום מכיל כמה מהלחנים הבולטים ביותר של כספי, וביניהם בולט 'שער הרחמים', הקטע האינסטרומנטלי היחיד באלבום ואחד ממספר קטן יחסית של קטעים אינסטרומנטליים שהופיעו באלבומיו של מתי עד כה.
נעימה זו היא חלק מיצירה ארוכה יותר בשם 'שער הרחמים' מתוך מופע בשם 'ששת הימים ושבעת השערים' שאת כולו כתב יצחק נבון והלחין מתי כספי, לפסטיבל ישראל 1982, כאשר במופע זה ניצח מתי כספי על התזמורת הקאמרית הישראלית.
בנוסף מכיל האלבום שירים כגון 'היא חזרה בתשובה', 'היד שלך' 'רק אתה' ו'אוי' שנכללו במופע המצליח 'אחד לאחד' שכלל גם שירים קלילים יותר כמו 'שובי השולמית' ו'ספונג'ה'.
באלבום גם השיר 'היא חזרה בתשובה', שמילותיו נכתבו על ידי יעקב רוטבליט ועוסק בתהליך חזרתה בתשובה של אשתו.
שיר זה היה גם מהשירים הראשונים שנכתבו עבור האלבום, ובוצע על ידי מתי בהופעות מספר שנים לפי הקלטת האלבום.
בניגוד לשירים האחרים המופיעים באלבום, 'עם כל הגוף' שנכתב על ידי אהוד מנור, הוקלט בליווי גיטרה.
מתי כספי - עיבודים, לחנים, שירה, הפקה מוזיקלית, פסנתר, גיטרות
דוד אלהרר - הפקה, ניהול
יעל טמרין - הפקה בפועל
בן ברנפלד - עריכה דיגיטלית
האלבום הוקלט באולפני טריטון במאי 1988
מיכל לויט - עיצוב עטיפה
אחד למיליון היא תוכנית תעודה ישראלית בהגשת נסלי ברדה העוקבת אחרי אנשים שעברו מקרי נס.
התוכנית משודרת החל מ-2 במאי 2018 בקשת 12.
בתוכניתבעונהנתוני צפייהמקור 1 1 8.5%185,000פרק כפול: סיפורו של תא"ל דרור פלטין, שיצא לצניחה חופשית שהסתבכה ושרד.
סיפורה של אירית נטע-כהן, שחיפשה במשך 40 שנה את אביה ברחבי העולם ללא הצלחה.
2210.5%192,000מוריה חצב רוקמן התכתבה במשך תקופה עם בחור זר.
החברים והמשפחה הזהירו אותה מפני הונאה או התחזות, אך היא בחרה להתעלם.
לבסוף הגיעה ההצעה להיפגש, אבל ביעד שאף אחד מהם עוד לא היה בו - פורטוגל.
337.9%148,000גרא אלוני, שנקלע לסכנת מוות במהלך טיסה לישראל וברגע האחרון, צירוף מקרים שאירע בין שמים לארץ, הציל את חייו.
44ליבי ופייר מורי, זוג סקיפרים שאבדו בלב האוקיינוס ההודי לאחר שסירתם טבעה.
הם הצליחו לשרוד במשך למעלה מתשעה ימים.
איך הם עשו את זה?
55סיפורו של יוסי חסון, שהיה בצלילה מתחת למי האוקיינוס כשגלי הצונאמי הכו.
שרשרת צירופי מקרים הובילה להישרדותו.
6611.1%203,000סיפורה של יפעת מדר שיצאה לטיול באפריקה, הלכה לאיבוד בשמורה ענקית של טבע פראי ושרדה בתנאים קשים, ללא מזון ומחסה במשך שבועיים.
7718.3%465,000סיפורם של ליאור ועופר, שני זרים שנפגשו לגמרי במקרה, הפכו לחברים הכי טובים ולא ידעו שמחבר ביניהם סוד משפחתי.
8814.9%396,000סיפורו של איל מגל, טייס קרב שבמהלך טיסה איבד את הראייה, ונותרו לו 5 שניות עד שמטוס ה-f16 יתרסק יחד איתו אל הים, והצליח להינצל.
בתוכניתבעונהנתוני צפייהמקור9114.2%395,000אסף בר נורה מטווח אפס בראשו פעמיים על ידי מחבלים ושרד.
דווקא הרגעים הללו הפכו לסיפור אהבה.10223.6%691,000שי ואורן הידרדרו לתהום עמוקה במהלך נסיעה בנפאל.
רק החברות ביניהם הצליחה לייצר פלא ולהשיב אותם לחיים.11317.6%454,000רוני ואמילי הן שתי נערות זרות, שנולדו באותה שנה, גרו במרחק חצי שעה זו מזו, ניהלו מסלולי חיים זהים לחלוטין, אך לא ידעו על קיומה של הנערה האחרת ולא תיארו לעצמן שמחבר ביניהן סוד.
הכול השתנה כשרצף צירופי מקרים הוביל אותן לפגישה שתשנה את חייהן.12415.5%358,000סיפור המתחיל עוד בשנות השישים: שלמה, ימאי בן 20 שהגיע לפינלנד באחד ממסעותיו בעולם, ומישל, ילדה בת 12 שחיה בקהילה היהודית במדינה.
ברגע של שובבות, מישל גונבת חצי תמונה של גבר צעיר - תמונה שתהפוך בהמשך לנבואה שתשנה את חייהם.13517.3%505,000שירן דוחן השתחחרה לפני חודשים ספורים מצה"ל, מגלה שהיא נמצאת בעיצומו של הריון מתקדם כמה ימים לפני הלידה.
המצב מסתבך שחייה וחיים התינוק עומדים בסכנה.14616.6%408,000גור קריתי הטיס את המצנח שלו באוויר עד שלפתע נקלע לתאונה, צנח במהירות אל הקרקע והתרסק במקום מדברי ומבודד.
הוא נפצע קשה ופגישה בלתי צפויה מצילה את חייו.15717.2%438,000אורי ויניב נפגשים במהלך טרמפ ומגלים שזאת אינה תהיה הנסיעה הקצרה לה ציפו.
הם נקלעים לקרב על חייהם בו ניצלו באורח פלא.16818.9%455,000סיפורה של טיסה 219 של אל-על.
חוטפים חמושים החלו להשתלט על המטוס באוויר, אך חברי צוות הטיסה הצליחו להניע רצף התרחשויות על מנת למנוע את החטיפה.17914.3%337,000נדב אפרת ואהרון שגיא נפגשו על רקע אהבתם המשותפת לטיסה.
הם לא תיארו לעצמם שמילה אחת שתאמר בין שניהם תשנה את חייהם שנים אחר כך.181013.1%340,000אצל חנן, קצין בגולני, התעורר דחף בלתי מוסבר לחזור מהבסיס מוקדם מהרגיל.
בדרך, הוא נתקל ברכב שעלה בלהבות ממנו נשמעות צעקות מתחננות לעזרה.
חנן רץ אל תוך האש תוך כדי שהוא מסכן את חייו.
בתוכניתבעונהנתוני צפייהמקור 19116%402,000כשאהרון פרימרמן הוזעק לחדר הניתוחים הוא נדהם לגלות מאהוד שטרנברג ששוכב על המיטה.
הקשר מהעבר הפך לסגירת מעגל.20212.4%287,000רועי פתאל יצא לטיול על פסגה בנאפל אך מצא את עצמו נקלע לסופת שלגים כבדה ונלכד מתחת לשלג במשך 36 שעות.
רועי התמודד עם תנאי קיצון בזמן שכולם חשבו שהוא מת.21313.7%307,000מוטי אשכנזי היה נרקומן שחיפש לגנוב בחוף הים בתל אביב.
הוא הבחין בתיק שחור שמשך את תשומת ליבו ובמהרה הוא מגלה שבתיק יש פצצה.22411.1%269,000אלי דהן יצא לטייל לבדו בשמורת טבע בוונצואלה.
הוא נאבד בדרך, נפל מצוק בגובה 30 מטרים ונפצע קשה מאוד.
הוא היה בתהום במשך 13 ימים ללא אוכל ומים, כשלאיש אין מושג שהוא נמצא שם בסכנת חיים ממשית.23511.3%289,000אייל הוא צוללן שמצא את עצמו כלוא בלב ים: מתחת למים, בלי בלון חמצן ובלי שאף אחד יודע שהוא שם.
24 612.5%324,000אור רפאל חכמון ודור שטראוס נתקעו על הצוק וראו שמפלס הים עולה ומתקרב אליהם.
בעקבות כך הם מחליטים לצלם סרטוני פרידה למשפחות שלהם.2579.8%239,000אבי ירון הגיע לבית החולים בעקבות תאונת דרכים וגילה כי יש במוחו גידול שמסכן את חייו.
הוא עובר ניתוח להסרת הגידול אך בהמשך מתגלה שחלק מהגידול נותר ולא ניתן להסרה.
הוא מחליט לא לוותר ולחפש בעצמו פתרון לגידול.
אחד על אחד היא סדרת טלוויזיה ישראלית מסוגת דרמה שעלתה לשידור בערוץ כאן 11 ב-21 בדצמבר 2020. הסדרה בכיכובו של תומר קאפון, זכתה לשבחים רבים בקרב מבקרי הטלוויזיה באתרים השונים ולנתוני צפייה מרשימים.
הסדרה בת 10 הפרקים נכתבה ובוימה על ידי מתן יאיר.
מוטי, מורה בן 28, חווה שורה של אירועים שמשנים את חייו – אמו שהולכת לעולמה, אחיו שיורד מהארץ, אחותו שמתחתנת ועוברת לגור עם בעלה.
הוא מרגיש שהתא המשפחתי שלו מתפרק וכדי להתמודד עם קשייו, הוא מתחיל לעסוק במתן שיעורים פרטיים ועוזר לנערים הן בלימודים והן בחיים עצמם ודרך כך הוא מקבל משמעות לחייו.
בנוסף לשיעורים הפרטיים, מוטי מתחיל לעבוד בבית קפה, שם הוא פוגש את מעיין, צעירה לקראת נישואין, ומפתח איתה קשר רומנטי.
שם השחקן/יתשם הדמותאודות הדמותהערותתומר קאפוןמוטי מורמורה פרטישירה גפןשושי מוראחותו של מוטייפתח קלייןיוני מוראחיו של מוטילליב סיוןמעייןמרק רוזנבאוםאביגדוראביו של מוטינמרוד הוכנברגדניתלמיד בן 18נעמה כהןאביבתלמידה בת 16דניאל מויאלשימי אזולאיתלמיד בן 19אסף אמראיתמרתלמיד בן 16נעמה שמואלישירהעובדת עם מוטי בקפהאלון בן לולואלוןאבא של אביבסתו בן לולוסתותלמידת תיכון
אחדות למען השלום והעלייה הייתה סיעת יחיד של אפרים גור שפעלה ב.
הסיעה הוקמה ב-25 בדצמבר 1990 כאשר אפרים גור נפרד מהמערך והקים סיעת יחיד בשם "אחדות למען השלום והעלייה", במהלך כהונתה של הכנסת השתים עשרה.
גור הוזמן להצטרף לממשלתו החדשה של יצחק שמיר, שהוקמה ב-11 ביוני 1990. בתחילה מונה לסגן שר התקשורת, אך הפך לסגן שר התחבורה בנובמבר 1990.
ב-17 במאי 1992, לקראת סוף הקדנציה, התמזג גור אל תוך הליכוד.
גור נבחר לכנסת בבחירות לכנסת השלוש עשרה ברשימת הליכוד ושימש כחבר בוועדת הפנים ואיכות הסביבה וועדת העלייה והקליטה.
במרץ 1996 לקראת סוף הכנסת התפצל מהליכוד לסיעת יחיד חסרת שם.
בבחירות 1996 הוא התמודד בראש רשימת "אחדות למען העלייה בראשות אפרים גור" שקיבלה 22,741 (0.7%) אך לא הצליחה לחצות את אחוז החסימה שעמד באותה עת על 1.5% מהקולות ולא נבחרה לכנסת.
אחד מאיתנו משקר היא סדרת דרמה אמריקאית, שפותחה על ידי אריקה סאלח.
הסדרה מבוססת על הרומן באותו שם משנת 2017 מאת קארן מ.
מקמנוס ועוקבת אחר חמישה תלמידי תיכון שנכנסים לריתוק, שם מת אחד מהם בנסיבות חשודות ומתבצעת חקירה.
בסדרה מככבים מארק מקקנה בתפקיד סיימון, התלמיד המנוח, אנליסה קוקרן, צ'יבויקם אוצ'ה, מריאנלי טג'דה וקופר ואן גרוטל כחשודים העיקריים ובארט קרנהאן, ג'סיקה מקלאוד ומליסה קולאזו בתפקידי משנה.
הסדרה עלתה לראשונה בשירות הסטרימינג Peacock ב-7 באוקטובר 2021, וזכתה לביקורות חיוביות בדרך כלל.
בפברואר 2022 פורסם שהסדרה חודשה לעונה שנייה שעלתה ב-22 באוקטובר 2022.
בתיכון בייויו, חמישה תלמידים - סימון (מארק מק'קנה), אדי (אנליסה קוקרן), קופר (צ'יבויקם אוצ'ה), ברונווין (מריאנלי טג'דה) ונייט (קופר ואן גרוטל) - נשלחים לריתוק.
סיימון, שידוע כמי שהקים אפליקציית רכילות עם ידידתו ג'ניי (ג'סיקה מקלאוד) כדי להגחיך את חבריו לכיתה, סובל מתגובה אלרגית פתאומית וקטלנית.
לכל אחד מארבעת התלמידים שרותקו היו מניעים וסיבות אישיות להרוג את סיימון, ולאחר שנקבע שמותו לא היה תאונה, נפתחת חקירת משטרה, כשבמקביל אליה ארבעת התלמידים מנסים אף הם לגלות מי גרם למותו של סיימון.
"אחד מאיתנו משקר" הוא רומן הביכורים של קארן מ.
מקמנוס משנת 2017. בספטמבר 2017, חברת יוניברסל הודיעה שרכשה את הזכויות על הרומן ותפיק עיבוד לסדרת טלוויזיה שתשודר ב.
באוגוסט 2019, הפרויקט הועבר ל-NBC Universal, ושידור פרק הפיילוט שודר בשירות הסטרימינג Peacock.
בספטמבר 2019 דווח שג'ניפר מוריסון תביים את פרק הפיילוט.
האודישנים החלו באותו חודש, ובאוקטובר פורסם שמריאנלי טג'דה, קופר ואן גרוטל, אנאליסה קוקרן, צ'יבויקם אוצ'ה, ג'סיקה מקלאוד, בארט קרנהאן ומליסה קולאזו לוהקו לתפקידים בסדרה.
כשנבחנו לסדרה, ואן גרוטל, קוקרן ואוצ'ה אמרו כולם שלא שמעו על הרומן לפני שנבחנו.
הצילומים לפרק הראשון התרחשו בוונקובר, החל ב-2 בנובמבר 2019, והסתיימו ב-20 בנובמבר.
ב-12 באוגוסט 2020, הפרויקט הפך לראשון מפיקוק שקיבל הזמנה ליצירת סדרה.
את שבעת הפרקים הנותרים החלו לצלם בניו זילנד ב-10 במאי 2021, כאשר הצילומים אמורים להסתיים ב-24 בספטמבר 2021. ביולי באותה שנה אושר כי מארק מק'קנה ישחק בתפקיד ראשי.
מרטין בוב-סמפל, קארים דיאן, ג'ורג' פרייר, מיילס ג'יי הארווי, זיניה מרשל ושרה תומפסון הוכרזו כחלק מהקאסט החוזר באוגוסט.
בראיון נשאל אחד ממפיקי הסדרה, דריו מדרונה, האם הסדרה תישאר נאמנה למקור; הוא הגיב באומרו, "היינו נאמנים לרוח הסיפור ולנושאים ולדמויות, אבל גם ניסינו להוסיף פה ושם כמה פיתולים קטנים כדי שנוכל להפתיע את קוראי הספר."
שלושת הפרקים הראשונים עלו בבכורה בפיקוק ב-7 באוקטובר 2021, ואחריהם הגיעו שלושה פרקים ב-14 באוקטובר, ושני הפרקים האחרונים ב-21 באוקטובר.
ב-14 בינואר 2022 חידש שירות הסטרימינג Peacock את הסדרה לעונה שנייה, כאשר סאלח החליפה את מדרונה בתור מפיקה.
לפני שידור הבכורה של הסדרה, המבקרים קיבלו את שלושת הפרקים הראשונים לביקורת.
ג'ון אנדרסון מהוול סטריט ג'ורנל, אמר שקשה לסווג את הסדרה וכתב, "מה שמייחד את הסדרה הוא האופן שבו היא מטפלת בנקודות העלילה השונות שלה, ללא צורך בהסברים או בפיתוח נרטיבי.
אנחנו לא צריכים את כל זה.
אבל ההגעה לשם היא, כפי שאומרים בשיעורי צרפתית, דז'ה וו." בראד ניוסום, כתב בעיתון "סידני מורנינג הראלד", שהסיפור "מתאים במיומנות את מאזן החשדות שלו כדי לשמור על דברים מעניינים, אבל אלו מק'קנה וואן גרוטל שבאמת מושכים את הפוקוס".
"אחד מאיתנו הבא בתור" הוא ספר המשך לרב המכר "אחד מאיתנו משקר" מאת קארן מ' מקמנוס.
הספר תורגם מאנגלית על ידי יעל אכמון ויצא לאור בהוצאת כנרת זמורה דביר במרץ 2021. הספר שהה כ-26 שבועות ברשימת רבי-המכר של הניו יורק טיימס.
הספר הראשון בסדרה "אחד מאיתנו משקר" זכה למספר שבחים, כיכב כ-166 שבועות ברשימת רבי-המכר של הניו יורק טיימס ועובד לסדרת טלוויזיה בעלת אותו שם.
תלמידים רבים מנסים ליצור אפליקציות רכילויות חדשות מאז מותו של סיימון.
ביניהם אדם מסתורי שמוציא לאור את המשחק "אמת או חובה".
בכל סיבוב נשלחת הודעה לאחד התלמידים ועליו לבחור בין "אמת" ל"חובה".
אם התלמיד אינו משתף פעולה – הבחירה האוטומטית היא אמת.
הספר עובר בין נקודות מבט שונות ובהתמודדות עם השלכות המשחק החדש, וזאת במקביל לאירועי החיים השוטפים – משפחה, התאהבויות וקבלה חברתית.
הספר "אחד מאיתנו הבא בתור" מתחיל כ-18 חודשים לאחר אירועי "אחד מאיתנו משקר", הקבוצה הראשית מהספר הקודם מתפצלת: ברוונווין לומדת באוניברסיטת "ייל"; נייט עובד בחברת בנייה ולוקח שיעורי לילה בקולג' מקומי; אדי עובדת ב"קפה קונטיגו"; קופר משחק בייסבול בקולג'.
בינתיים צצה תעלומה חדשה בתיכון בייביו, התלמידים מקבלים הודעה ממספר לא ידוע על משחק חדש.
האדם מאחורי ההודעה בוחר בכל פעם אדם אחד לסיבוב של "אמת או חובה".
הבחירה ב"אמת" חושפת סוד, הבחירה ב"חובה" מציבה אתגר.
פיבי נבחרת לשחק ראשונה, הסוד שלה נחשף – היא קיימה מערכת יחסים עם דרק, האקס של אחותה.
לאחר מכן מופיעים שני סיבובי "חובה", ואז מייב נבחרת, הסוד שלה מתגלה.
לאחר אותם סיבובים מתפרסמות חדשות שברנדון ובר, תלמיד בבית הספר שניהל מערכת יחסים עם פיבי, מת באתר בנייה.
גם נוקס היה שם, אבל הוא נפצע, ואינו זוכר דבר.
פיבי, מייב ונוקס מנסים להבין מה קרה.
מאוחר יותר נקבע כי מותו של ברנדון הוא תוצאה של תאונה שהתרחשה במהלך מטלת "חובה".
נייט סבור שזאת לא הייתה תאונה מקרית וכי אתר הבנייה הוקם כדי לגרום נזק לברנדון.
בנוסף, פיבי מקבלת הודעה מאדם זר שמבקש להיפגש עימה.
פייב, מייב, לואיס ונוקס יוצאים למצוא את הזר ולתעד את פרטי לוחית המכונית שלו, כדי לברר מיהו.
נוקס חושד שהוריו מעורבים במותו של ברנדון, לכן מייב גונבת מספר קבצים מהמחשב של אימו.
יחד עם זאת, מייב עוקבת אחר פורום שנראה כי אחד מהמשתתפים בו מעורב במשחק, ופיבי מוזכרת בו.
בינתיים, מגיעה החתונה של אלי ואשטון, נוקס מתמחה אצל אלי – עורך דין שלאחרונה הרשיע כמה שוטרים בתיק בעל פרופיל גבוה.
מייב ונוקס עסוקים במכונית של האדם המסתורי ובמחקר.
הם מגלים שהאדם המסתורי הוא ג'רד ג'קסון, אחיו הצעיר של אחד השוטרים שאלי הרשיע ושמו ריי ג'קסון.
הם גם מגלים שאביה של פיבי נהרג לפני שנים רבות על ידי מלגזה שהתקלקלה.
מי שהשתמש במלגזה הפוגעת היה ברנדון, שהיה אז בן 13, ולא נענש על מעשיו.
מייב ונוקס עוקבים אחר ג'רד ג'קסון, שמופיע בחתונת אלי ואשטון ומטיל פצצה.
מייב ונוקס ממהרים להרחיק את הפצצה, והיא מתפוצצת מבלי לפגוע באף אחד.
לאחר מכן, אמה מודה שהתחזתה לפיבי וכרתה הסכם עם ג'רד.
עורך דינה של אמה מראה לה יומן צ'אט, לפיו אמה ופיבי מבינות במרומז שאחיהן הצעיר בעל הידע הטכנולוגי, אוון, יצר קשר מחודש עם ג'רד בשביל המשחק.
עם זאת, כאשר ברנדון מת, אוון הפסיק קשר זה.
ברונווין רוחא'ס - תלמידה הישגית, מהווה חלק מהדמויות הראשיות בספר הקודם ("אחד מאיתנו משקר"), חלק מ"רביעיית בייבייו", אחותה של מייב, לומדת באוניברסיטת ייל.
מייב רוחא'ס - דמות ראשית, אחותה של ברונווין, סובלת מלוקמיה במשך תקופה, לומדת בתיכון בייביו.
אדי פרנטיס - פופולרית, מהווה חלק מהדמויות הראשיות בספר הקודם, חלק מ"רביעיית בייבייו", עובדת ב"קפה קונטיגו".
נייט מקולי - סוחר סמים, בין החשודים המרכזיים בספר הקודם, מהווה חלק מהדמויות הראשיות בספר הקודם, חלק מ"רביעיית בייבייו", עובד בחברת בנייה ולוקח שיעורי לילה בקולג' מקומי.
קופר קליי - שחקן בייסבול בקולג' עם קריירה מבטיחה, מהווה חלק מהדמויות הראשיות בספר הקודם, חלק מ"רביעיית בייבייו"
פיבי לוטון - דמות ראשית, הקורבן הראשון במשחק "אמת או חובה", יש לה אחות גדולה בשם אמה ואח קטן בשם אוון.
היה לה קטע עם האקס של אחותה .
אביה נהרג בתאונת עבודה שנגרמה על ידי ברנדון וובר בהיותו בן 13. פיבי הואשמה בכך שהחלה את משחק ה"אמת או חובה", כשלאמיתו של דבר הייתה זו אחותה שהחלה בכך.
נוקס מיירס - דמות ראשית, לומד בתיכון בייביו, נפגע מהמשחק "אמת או חובה".
לואיס סנטוס - אחד מחבריו של קופר קליי
אמה לוטון - אחותם הגדולה של פיבי ואוון לוטון.
התחילה את משחק ה"אמת או חובה" בתיכון בייבייו שבו אם תבחר אמת הסוד האפל ביותר שלך יתגלה, ואם תבחר חובה אתה עלול למות.
אמה התחזתה לפיבי כדי ליצור את המשחק ואמרה שלפיבי לא אכפת ממנה (פיבי קיימה קשר רומנטי עם האקס שלה).
אמה הפסיקה עד מהרה לדבר עם יוצר המשחק, אבל הוא המשיך בפעולותיו ולבסוף הרג את ברנדון וובר במהלך "חובה".
ברנדון וובר - דמות ראשית, היה במערכת יחסים עם אמה לוטון, שניהם נפרדו ולאחר מכן ניהל מערכת יחסים עם פיבי לוטון - אחותה של אמה.
ידוע בכך שהרג בטעות את אביה של פיבי ואמה.
"אחד למיליון" הוא סינגל שהוקלט על ידי הזמר הישראלי ליאור נרקיס בהשתתפות הזמרת נרקיס.
הוא יצא לאור ב-9 בינואר 2022, על ידי חברת התקליטים הליקון, כסינגל שלא מתוך אלבום.
השיר נכתב על ידי נרקיס וצליל קליפי, והופק על ידי תומר בירן.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-560 אלף מיליון השמעות.
השיר הגיע למקום הראשון במצעד הסיגנלים הישראלי של המדיה פורסט.
ב-14 בדצמבר 2021 הכריז ליאור על שיתוף הפעולה החדש שלו עם נרקיס בהופעתו בהאנגר 11 בתל אביב-יפו.
הוא ציין בפני הקהל כי השיר הבא שלו יהיה בהשתתפות זמרת מוכרת ישראלית, ולאחר מכן הזמין את נרקיס לביצוע "אחד למיליון".
לא פורסם וידאו קליפ רשמי לשיר.
ביום צאת השיר, ב-9 בינואר 2022, פורסם בערוץ היוטיוב הרשמי של ליאור האודיו של "אחד למיליון" עם העטיפה שלו כרקע.
נכון ליולי 2024 עומד מונה הצפיות של האודיו על למעלה מ-3.4 מיליון צפיות.
אזורתאריך יציאהפורמטחברת תקליטיםמקורעולם9 בינואר 2022הזרמת מוזיקה • הורדה דיגיטליתהליקון
אחד למען כולם, כולם למען אחד הוא המוטו הלאומי של שווייץ, ומסמל את אחדות המדינה הפדרלית ואת הלכידות בין 26 הקנטונים המרכיבים אותה.
הביטוי הופיע לראשונה בספרו של אלכסנדר דיומא האב, "שלושת המוסקטרים" שיצא לאור בשנת 1844.
הידידות בין המוסקטרים מבוססת על נאמנות הדדית המתאפיינת ביכולתם להתפשר על צורכיהם ועל רצונותיהם האישיים לטובת קבוצתם.
נאמנות זאת מבטיחה את ביטחונם ומאפשרת להם להצליח במשימות המסוכנות המוטלות עליהם.
מכיוון שכך, המוטו שלהם: "כולם למען אחד, אחד למען כולם!" הפך למטבע לשון שקורא לערבות הדדית, לנאמנות ולסולידריות חברתית.
בין סוף ספטמבר לתחילת אוקטובר 1868, פקדו את הרי האלפים השווייצריים גשמים עזים שגרמו לשיטפונות ולנזקים רבים באזורים נרחבים בדרום ובמזרח שווייץ, דבר שהגדיר את האירוע אחד מאסונות הטבע הגדולים ביותר במאה ה-19 .
הממשלה הפדרלית, אשר פתחה במבצע לגיוס כספים מהציבור למימון פעולות השיקום, השתמשה בביטוי זה בפניותיה לציבור על מנת לעודדו לתרום.
בשנת 1902, עם בנייתו של הארמון הפדרלי, הביטוי הלטיני Unus pro omnibus, omnes pro uno נרשם באמצע כיפת הארמון.
אחדות המדע או אחדות הידע היא תזה בפילוסופיה של המדע שאומרת שכל המדעים יוצרים שלם מאוחד.
מושג קרוב הוא מדע מאוחד Unified Science - מושג שיש לו משמעויות שונות כמו קשרים בין המדעים או ניסיון לאחד אותם לשפה משותפת.
ניתן לסווג את הווריאציות של התזה כאונטולוגיות (מתן דין וחשבון מאוחד של מבנה המציאות) ו/או כאפיסטמי/פרגמטי (מתן דין וחשבון מאוחד של אופן פעולת הפעילויות והתוצרים של המדע).
ישנם גם פילוסופים המדגישים את חוסר האחדות של המדע, מה שלא אומר בהכרח שלא יכולה להיות אחדות במובן מסוים, אבל כן מדגיש פלורליזם באונטולוגיה ו/או בעיסוק המדע.
גרסאות מוקדמות של התזה של אחדות המדע ניתן למצוא אצל פילוסופים יוונים עתיקים כמו אריסטו, ובהיסטוריה המאוחרת של הפילוסופיה המערבית.
המושג אחדות המדע הוא דוקטרינה בתחום של פוזיטיביזם הלוגי, הגורסת כי כל המדעים חולקים את אותה שפה, חוקים ושיטה או לפחות אחת או שתיים מהתכונות הללו.
תנועת אחדות-מדע קמה בחוג וינה, קבוצה של מדענים ופילוסופים שנפגשה בקביעות בווינה בשנות ה-20 וה-30 של המאה ה-20 והייתה קשורה במיוחד עם רודולף קרנפ ואוטו נויראט.
גרסאות של התזה של אחדות המדע עדיין נתמכות על ידי פילוסופים עכשוויים רבים של המדע.
פוזיטיביסטים לוגיים שונים פירשו דוקטרינה זו בכמה דרכים שונות, למשל.